Publication: Magyar Közlöny
Issue: MK-2003-90 (Year: 2003, Number: 90)
Era: 1990-2004
Section: a 111/2003. (VII. 29.) Korm. rendelethez
Paragraph Index: 506

1. A közüzemi szerzõdés elõkészítése 1.1. Fogyasztói igénybejelentés és szolgáltatói tájékoztatás 1.1.1. A közüzemi gázellátásra vonatkozó fogyasztói igénybejelentés módját, tartalmát és formáját a közüzemi szolgáltató (a továbbiakban: szolgáltató) köteles üzletszabályzatában meghatározni. 1.1.2. A fogyasztó a gázszolgáltatás, továbbá az új vagy növekvõ igénye kielégítésének feltételeirõl, lehetõségérõl a szolgáltatótól még az igénybejelentése elõtt, elõzetes tájékoztatást kérhet, melyet a szolgáltató köteles teljesíteni. Az elõzetes tájékoztatásért (2.1.2. pont) és a fogyasztói igénybejelentésre adott ajánlatért (2.1.3. pont) a szolgáltató díjat nem számíthat fel. 1.1.3. A szolgáltató a közüzemi fogyasztói igény bejelentésre 30 napon belül köteles az üzletszabályzatában meghatározottak szerinti ajánlatot megadni. Az ajánlatnak tartalmaznia kell

Source: https://magyarkozlony.hu/hivatalos-lapok/05ef36772eaa50c16db17a38250eaaf0b73e9a45/dokumentumok/e4babff0df4856302a220d9c2db4aa48a924bde6/letoltes